Јасенска превлака
Јасенска превлака () уска је пешчана превлака која се налази уз источну обалу Азовског мора и која раздваја Бејсушки лиман на истоку од отвореног мора. Превлака се налази у западном делу Краснодарске покрајине, односно на југозападу европског дела Руске Федерације. Административно припада Приморско-ахтарском општинском рејону. 

Започиње северно од града Приморско-Ахтарска, код села Морозовски и пружа се у правцу севера у дужини од 14 км. Највећа ширина превлаке је у њеном северном делу где достиже и до 3 км, док је најужа у централном делу где јој ширина износи нешто мање од 200 метара. Северни део превлаке је знатно шири превасходно захваљујући западним и југозападним ветровима који усмеравају морске струје у правцу севера, што доводи до гомилања наносног материјала са јужне обале.

Види још 
 Бејсушки лиман
 Приморско-ахтарски рејон

Референце

Спољашње везе 
 -{Ясенская коса // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. }-

Географија Русије
Краснодарски крај
Азовско море